Vinzenz Demetz

Vinzenz Demetz, nce Vincenzo Demetz o Zenz de Tita d’Odl , (* 10 de utober 1911 a Santa Cristina; † 23 de nuvëmber 1990 a Santa Cristina) ie stat n campion de pudejé y maester de ginastica de Gherdëina.

Si fra  Mateo Demetz (1902-1941) à fat pea pra la olimpiades da d'inviërn de San Murezzan tl 1928 ruan 22ejim ti 18 km. y 20ejim ti 50 km.

L ie l nëine dla campionëssa de biatlon Michela Ponza.

Vinzenz Demetz ie stat per plu de trënt ani maester de ginastica tla scoles de Gherdëina.

 Campionac taliani 
Demetz ie stat campion talian de pudejé a Cortina d’Ampezzo l ann 1935.
 Bedaies d'arjënt al giatà tl 1936 18 Km., tl 1938 50 Km. y tl 1951 50 Km.
 Bedaies de bront: stafetta 1933, 50 Km. 1936 y 18 Km. 1938

 Campionac tudësc dl 1941 
 2 bedaies d'or ti 18Km. y ti 50 Km.
 1 bedaia d'arjënt tla stafeta.

 Campionac dl mond 
Pra i campionac dl mond dl 1937 a Chamonix al venciù na bedaia de bront tla garejeda di 50 Km. y na bedaia de bront tla stafetta adum cun Giulio Gherardi, Aristide Compagnoni y Silvio Confortola. Tla sauteda di 18 Km. iel ruà utav.

Pra i campionac mondiei de pudejé dl 1938 a Lahti tla Finlandia al arjont cun la squadra taliana l post N. 6 y tla sauteda de 18 Km l post N. 34.

Ti campionac mundiei dl 1939 a Zakopane al arjont l post N. 12 sibe ti 18 che ti 50 Km.

 Olimpiades da d'inviern 
Tla olimpiades de Garmisch-Partenkirchen dl 1936 à Vinzenz Demetz garejà cun la stafeta taliana (Giulio Gerardi, Severino Menardi, Vincenzo Demetz, Giovanni Kasebacher) y à arjont l quarto post. L ie ruà al post 13 tla sauteda de 18 Km. y al post 16 tla 50 Km.

 Uneranzes 
 Tl ann 1965 ie Vinzenz Demetz unì numinà Cavaliere della Repubblica Italiana.

 Bibliografia 
 La Usc di Ladins, 30 nuvëmber 1990, pl. 5.
 Biografia (talian) su Fondoitalia (fotos)
 Vinzenz Demetz su Olympedia.
 Lorenz Grossrubatscher: Vinzenz Demetz de Tita d'Odl. N sportiv che a fat la storia dl sport de pudejé de Gherdëina. Calënder de Gherdëina 2011, pl. 192-194.

Categoria:Uem
Categoria:Sport da d’inviern
Categoria:Atlet de pudejé
Categoria:Atlec/tes de Gherdëina
Categoria:Persones de Santa Cristina